Source: http://muhaz.org/rezultatelor-examinrii-obieciilor-si-propunerilor-la-proiectul.html?page=5
Timestamp: 2019-04-22 16:58:05+00:00

Document:
Articolul 28 - Rezultatelor examinării obiecţiilor şi propunerilor la proiectul de lege privind
Articolul 28. Execuţia de casă a bugetelor unităţilor administrativ-teritoriale
(1) Execuţia de casă a bugetelor unităţilor administrativ-teritoriale se efectuează prin sistemul trezorerial, reflectîndu-se în conturi distincte:
a) încasările veniturilor în conformitate cu structura clasificaţiei bugetare;
b) efectuarea de cheltuieli în limita alocaţiilor aprobate şi conform destinaţiei stabilite.
(2) Sistemul trezorerial prin care se efectuează execuţia de casă a bugetelor unităţilor administrativ-teritoriale şi reglarea decontărilor dintre bugetele de toate nivelurile este reprezentat prin Trezoreria de Stat şi trezoreriile teritoriale.
(3) Ministerul Finanţelor, în baza legii bugetare anuale, efectuează alocări de transferuri de la bugetul de stat la bugetele unităţilor administrativ-teritoriale de nivelul al doilea şi la bugetul municipal Bălţi, precum şi defalcări în aceste bugete de la veniturile generale de stat, şi percepe în mod incontestabil din conturile trezoreriale ale bugetelor respective mijloacele băneşti datorate bugetului de stat.
(31) La solicitarea autorităţilor executive şi în baza deciziilor autorităţilor reprezentative şi deliberative respective, Ministerul Finanţelor poate plasa mijloacele soldurilor temporar libere ale bugetelor unităţilor administrativ-teritoriale de nivelul întîi şi al doilea, gestionate prin intermediul Contului Unic Trezorerial, în depozite la Banca Naţională a Moldovei.
(4) Trezoreriile teritoriale au următoarele atribuţii:
a) efectuează, în baza deciziilor autorităţii reprezentative şi deliberative a unităţii administrativ-teritoriale de nivelul al doilea şi a municipiului Bălţi, alocări de transferuri de la bugetul respectiv la bugetele locale, precum şi defalcări în aceste bugete de la veniturile generale de stat;
b) asigură execuţia conformă a bugetelor instituţiilor publice finanţate de la bugetul unităţii administrativ-teritoriale de nivelul al doilea sau de la bugetul municipal Bălţi;
c) asigură execuţia conformă a bugetelor satelor (comunelor), oraşelor (municipiilor), precum şi ale instituţiilor publice finanţate de la aceste bugete din raza de activitate a trezoreriei teritoriale.
(5) Conturile pentru gestionarea veniturilor şi cheltuielilor bugetelor unităţilor administrativ-teritoriale, precum şi conturile instituţiilor publice finanţate de la aceste bugete pot fi deschise numai în trezoreriile teritoriale respective.
(6) Metodologia de execuţie a bugetelor unităţilor administrativ-teritoriale prin sistemul trezorerial se elaborează şi se aprobă de către Ministerul Finanţelor în conformitate cu actele normative în vigoare.
(7) Direcţiile finanţe, în baza deciziilor autorităţii reprezentative şi deliberative a unităţilor administrativ-teritoriale de nivelul al doilea, percep în mod incontestabil din conturile trezoreriale ale unităţilor administrativ-teritoriale de nivelul întîi mijloacele băneşti datorate bugetului unităţilor administrativ-teritoriale de nivelul al doilea.
- alineatul (3) se modifică şi va avea următorul cuprins:
“(3) Ministerul Finanţelor, în baza prezentei legi şi legii anuale a bugetului de stat efectuează defalcări de la impozitele şi taxele de stat la bugetele unităţilor administrativ-teritoriale şi transferuri directe de la bugetul de stat la bugetele unităţilor administrativ-teritoriale, şi este în drept să perceapă în mod incontestabil din conturile trezoreriale ale bugetelor respective mijloacele băneşti datorate bugetului de stat”.
-la alineatul (31), cuvintele „de nivelul întâi şi al doilea” se exclud.
-la alineatul (4) litera a), cuvintele “veniturile generale de stat” de substituit cu cuvintele “impozitele şi taxele de stat”,
-la alineatul (4) litera b) se modifică şi va avea următorul cuprins:
“b) asigură execuţia conformă a bugetelor unităţilor administrativ-teritoriale, precum şi ale instituţiilor publice finanţate de la aceste bugete, în raza de activitate a trezoreriei teritoriale”.
-la alineatul (4), litera c) se exclude.
-alineatul (7) se exclude.
Pentru a evita repetarea sintagmei “la alineatul (4)” modificările la lit. a) - c) se vor structura în subalineate ce decurg din reglementarea „în alineatul (4):”.
La alineatul (3 ) se propune de exclus cuvintele „şi este în drept să perceapă în mod incontestabil din conturile trezoreriale ale bugetelor respective mijloacele băneşti datorate bugetului de stat". Considerăm că într-un stat de drept, nimeni nu poate percepe fonduri din cont privat sau public, decât în baza unor decizii judecătoreşti. Mai mult ca atât, o astfel de abordare este contrară şi principilor autonomiei locale fiindcă definiţia mijloacelor respective (datorate) rămâne la discreţia Ministerului Finanţelor. În fine, includerea unei astfel de prevederi poate servi temei pentru contestaţii şi litigii cât în instanţe de drept comun, atât şi pe calea jurisdicţiei constituţionale.
Aceasta se referă la cazurile cînd bugetele UAT au datorii faţă de bugetul de stat. Spre exemplu, în multe cazuri legea anuală a bugetului de stat autorizează Ministerul Finanţelor să recrediteze, din contul împrumuturilor externe, autorităţile administraţiei publice ale raioanelor, ale municipiilor Chişinău şi Bălţi, ale unităţii teritoriale autonome Găgăuzia, drept garanţie de rambursare servind defalcările sumelor din veniturile generale de stat la bugetele unităţilor administrativ-teritoriale şi transferurile din Fondul de susţinere financiară a teritoriilor.
Codul Fiscal nr. 1163-XIII din 24 aprilie 1997
La articolul 1 alineatul (2), articolul 6 alineatul (4) şi alineatul (5), articolul 7 (în tot textul), cuvântul „generale” se exclude.
La articolul 93 punctul 1) şi articolul 119 punctul 1), cuvântul „general” se exclude.
Se propune nu de exclus cuvântul „general". Definiţia impozitului de stat nu există nici în Codul Fiscal nici în Legea finanţelor publice locale. Impozitele sunt generale de stat, dat fiind că o parte din ele aparţin şi altor părţi ale statului - unităţilor administrativ-teritoriale, administrate de către APL respective.
Codul Fiscal, la art.6 alin.(5) şi alin.(6) defineşte sistemul impozitelor şi taxelor de stat, respectiv, sistemul impozitelor şi taxelor locale, iar cuvântul ”general” este de prisos. Chiar dacă în categoria impozitelor şi taxelor de stat sunt incluse şi acelea din care se vor face defalcări la bugetele UAT sau la Fondul de susţinere a teritoriilor, alin.(10) reglementează excepţiile de la regula generală (cazul UTA Găgăuzia), precum şi faptul că impozitul pe venitul persoanelor fizice, nu şi impozitul pe venitul persoanelor juridice, reprezintă sursa de reglementare a veniturilor sistemului bugetar.
(7) Relaţiile ce ţin de toate impozitele şi taxele enumerate la alin.(5) şi (6) se reglementează de prezentul cod şi de alte acte normative adoptate în conformitate cu acesta.
(8) Impozitele şi taxele enumerate la alin.(5) şi (6) se bazează pe următoarele principii:
(10) Impozitele şi taxele percepute în conformitate cu prezentul cod şi cu alte acte normative adoptate în conformitate cu acesta reprezintă surse de venituri ale bugetului de stat şi ale bugetelor unităţilor administrativ-teritoriale. Impozitul privat se virează la bugetul de stat sau la bugetul unităţii administrativ-teritoriale, în funcţie de apartenenţa bunului. Impozitul pe venit şi taxele rutiere (în partea ce ţine de taxa pentru folosirea drumurilor de către autovehiculele înmatriculate în Republica Moldova) reprezintă surse de reglementare a veniturilor sistemului bugetar. Pentru unitatea teritorială autonomă cu statut juridic special, surse de reglementare a veniturilor sistemului bugetar sînt de asemenea taxa pe valoarea adăugată (în partea ce ţine de taxa pe valoarea adăugată la mărfurile produse şi serviciile prestate de agenţii economici din unitatea autonomă) şi accizele la mărfurile (producţia) supuse accizelor, fabricate pe teritoriul unităţii date.
- alineatul (6), după litera a) se introduce litera a1) cu următorul cuprins:
„a1) impozitul privat;”
alineatul (10) propoziţia a treia se modifică şi se expune în următoarea redacţie: „Impozitul pe venitul persoanelor fizice reprezintă sursă de reglementare a veniturilor sistemului bugetar.”
Reglementarea impozitului privat la momentul actual se efectuează prin art.11 din legea bugetară anuală. În opinia noastră, în cazul promovării modificărilor vizate în Codul fiscal, proiectul urmează să includă tangenţial şi operarea modificărilor la legea bugetului de stat.
Consecutiv, menţionăm că, in conformitate cu alin. (1), art.7 al Codului fiscal, „impozitele şi taxele generale de stat şi locale se stabilesc, se modifică sau se anulează exclusiv prin modificarea şi completarea prezentului cod".
Totodată, reieşind din .faptul că impozitul privat devine taxă locală, la alin. (5) art. 6 urmează a fi exclusă litera d).
Din art. 6 alineatul (6) trebuie exclusă fraza „d) impozitul privat". Deoarece, acest impozit deja nu va mai face parte din categoria impozitelor generale de stat, dar se transferă în categoria impozitelor locale.
Corelarea art. 6 alin.(10) al Codului fiscal cu modificările propuse la Legea finanţelor locale (art. 10 alin. 1 lit. b). În special, la articolul 6 al Codului Fiscal, aliniatul (10), din proiectul de lege dat, propunem de adăugat după textul „Impozitul pe venitul persoanelor fizice...“ cuvintele „şi alte impozite specificate în Legea Finanţelor Publice Locale,...." Iar mai departe după text. Altfel se creează o discrepanţă între prevederile art. 10 alin. (1) lit. b) din proiectul modificărilor/completărilor la legea Finanţelor Publice Locale, care la acest capitol prevede "...şi alte impozite...".
La momentul actual Codul Fiscal nu conţine prevederi detaliate (obiectul, subiectul impunerii, cotele de impozit, etc.) referitoare la impozitul privat, respectiv, reglementarea acestuia se efectuează prin legea bugetară anuală (ulterior, reglementarea acestuia se va regăsi într-un nou titlu al Codului Fiscal).
Totodată, la alineatul 10 din articolul 6 al Codului Fiscal, este prevăzut că impozitul privat se virează la bugetul de stat sau bugetul unităţii administrativ-teritoriale în funcţie de apartenenţa bunului, în urma efectuării tranzacţiilor cu bunuri proprietate publică în procesul privatizării, astfel, acesta trebuie să se regăsească şi la alin. (6) al articolului 6 din Codul Fiscal.
Conform simulării efectuate pe baza datelor execuţiei din anul 2010, s-a stabilit că volumul IVPF nealocat UAT-urilor este suficient pentru alocarea transferurilor cu destinaţie generală, de echilibrare, în acelaşi timp, păstrându-se anvelopa financiară.
Totodată, e de reiterat că competenţe ca educaţia, prestaţiile sociale şi poliţia municipală se preiau la finanţare la bugetul de stat, fie prin transferuri condiţionate către bugetele UAT, fie direct, pentru care sunt necesare surse financiare substanţiale. Astfel, includerea TVA şi impozitului pe venitul persoanelor juridice, ca surse a Fondului de susţinere financiară distorsionează anvelopa financiară, şi respectiv, nu poate fi susţinută
În continuarea logicii acestei reforme de eliberare a iniţiativei locale şi stimulare a dezvoltării locale propunem de modificat art. 280 din Codul Fiscal şi de lăsat o singură propoziţie în acest articol „Cota concretă se stabileşte anual de către autoritatea publică locală deliberativă respectivă." Deoarece art. 6 alineatul (6) alin. a) se referă la impozitul pe bunurile imobiliare la sistemul de impozite şi taxe locale. În conformitate cu toate principiile autonomiei locale şi cu logica acestei reformei, scopul căreia este de a stimula iniţiativa la nivel local, se consideră că APL trebuie acordat un grad de libertate şi flexibilitate cât mai mare în domeniul stabilirii taxele şi impozitele locale, precum şi stabilirii mărimii lor. De asemenea, aceasta este important în vederea creşterii capacităţii şi posibilităţii pentru APL de a acoperi, după caz, pierderile cauzate de aplicare a anumitor prevederilor ale acestei reformei.
Proiectul de lege în cauză, presupune, în principal, modificări aferente sistemului de finanţare al APL, care vizează Blocul II de acţiuni al Planului de Acţiuni privind implementarea SND pentru componenta descentralizarea financiară. Propunerea respectivă urmează a fi examinată şi realizată în cadrul blocului I de acţiuni, care vor fi realizate pe parcursul anilor 2013-2014.
Totodată, menţionăm că, la moment autorităţile publice locale deţin o libertate în partea ce ţine de stabilirea mărimilor cotelor taxelor locale. Cît priveşte stabilirea cotelor impozitului pe bunuri imobiliare, libertatea acestora este limitată de cota minimă şi maximă stabilite pentru bunurile imobiliare cu destinaţie locativă şi agricolă, precum şi de cota concretă stabilită pentru bunurile imobiliare cu altă destinaţie decât cea locativă sau agricolă. Dacă e să facem o analiză cu privire la mărimile cotei concrete a impozitului pe bunuri imobiliare stabilite de autorităţile locale, se constată că acestea sunt cu mult sub nivelul cotei maxime, astfel încât autorităţile locale dispun de rezerve esenţiale de majorare a acestora.
Astfel, acordarea libertăţii totale autorităţilor locale de a stabili mărimea cotei impozitului pe bunuri imobiliare este una riscantă, în sensul creării unei discordanţe ridicate a poverii fiscale pe unităţi administrativ-teritoriale, ceea ce s-a întâmplat pe alocuri, în urma anulării plafoanelor maxime ale cotelor taxelor locale.
Art. III. - În primul şi al doilea an de aplicare a prezentei legi, Guvernul se abilitează cu dreptul de a forma în componenţa bugetului de stat un fond de compensare, în proporţie de pînă la 1% din veniturile bugetului de stat, pentru acoperirea eventualelor discrepanţe (riscuri) legate de reformarea sistemului de raporturi interbugetare.
Art. III se va plasa după reglementarea vizând intrarea în vigoare (art. IV), cu revederea sintagmei “a prezentei legi”. Totodată, se va ţine cont că dispoziţiile de modificare şi de completare se încorporează, de la data intrării lor în vigoare, în actul de bază, identificându-se cu acesta.
Este necesar de precizat că, Art. III se referă la Legea finanţelor publice locale, fiindcă reformarea raporturilor bugetare propuse de actualul concept este descrisă anume în aceasta lege.
Implementarea proiectului presupune cheltuieli financiare, acestea vor fi stabilite printr-un transfer temporar de compensare pentru acoperirea parţială în primii doi ani. a eventualelor discrepanţe (riscuri) legate de reformarea sistemului de raporturi interbugetare. În acest scop, Guvernul se abilitează cu dreptul de a forma în componenţa bugetului de stat un fond de compensare, în proporţie de până la 1% din veniturile bugetului de stat. Prin urmare, mijloacele financiare sunt estimate (potrivit notei informative), dar este dificil de afirmat că acestea vor fi acoperite din fondul de compensare a bugetului de stat, întrucât mijloacele în cauză nu sânt prevăzute în bugetul de stat. Considerăm oportun ca aceste mijloace să fie nu numai estimate dar şi prevăzute în bugetul de stat, întrucât de stabilirea exactă a cuantumului mijloacelor băneşti necesare, precum şi a surselor de acoperire a acestora depinde implementarea proiectului.
Articolul III devine Articolul IV.
Valoarea concretă a acestui fond de compensare, precum şi repartizarea acestuia, îşi va găsi reflectare în legea bugetară anuală în anul respectiv.
Art. IV. – Prezenta lege intră în vigoare de la 1 ianuarie 2014, cu excepţia prevederilor privind elaborarea bugetelor unităţilor administrativ-teritoriale, care se pun în aplicare de la 1 ianuarie 2013.
La art. IV sintagma “de la 1 ianuarie 2014” se va substitui cu sintagma “ la 1 ianuarie 2014”.
Este necesară identificarea articolelor ce se vor pune în aplicare de la 1 ianuarie 2013.
Este dificilă identificarea unor astfel de articole, deoarece conţinutul ţine de procesul bugetar.
A completa proiectul cu prevederea privind republicarea Legii nr. 397-XV din 16 octombrie 2003 privind finanţele publice locale, în corespundere cu art. 41 Legii privind actele legislative şi art. 15 al Legii nr. 92-XV din 1 aprilie 2004 privind procedura publicării şi republicării actelor normative şi a rectificărilor operate în ele. Astfel, potrivit art. 41 al Legii nr. 780-XV din 27 decembrie 2001 republicarea este obligatorie dacă actul legislativ a suferit modificări esenţiale (a peste o treime din articole).
Proiectul legii se completează cu un articol nou cu următorul cuprins:
„Art. V. Ministerul Justiţiei va asigura republicarea la 1 ianuarie 2014 a Legii nr. 397-XV din 16 octombrie 2003 privind finanţele publice locale, cu modificările operate prin prezenta lege, conferindu-le capitolelor, articolelor şi alineatelor o nouă numerotare şi corectând, după caz, toate trimiterile la articole şi la alineate.”

References: Articolul 28
 articolul 1
 articolul 6
 articolul 7
 articolul 93
 articolul 119
 articolul 6
 articolul 6